An E. hirta napipisan sa pamilyang Euphorbiaceae asin  genus na Euphorbia. Nagkakamang o nagbuburu-balagon, ini medyo mahibo asin hale sa saiyang poon, nagwawarak an pagsoro-saranga kaini. Ini naabot 40 sm an langkaw, medyo lila sa kolor, asin an mga dahon nasaringsing pabalagbagan matipanas an porma na medyo giringgitingon. An dahon nagtatamanyong 1 - 2.5 sm sa laba, butikbutikon na lila sa tahaw kaini. An mga bunga giyawon, mahibo man, kurumpol asin 1 -2 mm an diametro. Ini may tolong pisog kolor kayumanggihon, apat-na-gulodan, de kanto asin kurubot.